Honduras e în alertă. Uraganul Iota a distrus tot ce a avut în cale.
Uraganul Iota a lovit şi statul Honduras. Mii de case au fost distruse, străzile au fost inundate, iar copaci au fost smulşi din rădăcini. Panama, Nicaragua, Guatemala şi Costa Rica, celelalte ţări afectate de uragan.
Honduras e sub alertă roșie. Uraganul Iota a măturat totul în cale, cu rafale de vânt de peste 260 de kilometri pe oră.În urma lui au rămas mii de case distruse, străzi inundate și copaci smulși din rădăcini. Comunicarea e la pământ și au fost închise și toate căile de circulație, terestre și aeriene.Și în Nicaragua a făcut prăpăd Iota, lăsând zeci de mii de oameni pe drumuri. Panama, Guatemala și Costa Rica au fost de asemenea afectate de uragan.Sezonul actual al uraganelor din Atlantic a doborât recorduri. Iota este a 13-a din cele 30 de furtuni înregistrate anul acesta, care a ajuns la statutul de uragan.